text: әскерлерді медициналық қамтамасыз ету (медицинское обеспечение войск) әскердің жеке құрамының денсаулығын нығайту, ұрысқа қабілеттілігін сақтау, жаралыларды, ауруларды емдеу, медициналық көмек көрсету, тезірек сауықтырып, қатарға қосу мақсатымен қызмет көрсетушілер жүргізетін шаралар жүйесі. әскерлерді медициналық қамтамасыз етудің негізгі міндеттері және індетке қарсы шараларды, сондай-ақ әскерді жаппай қырып-жою қаруынан қорғайтын медициналық қызметті ұйымдастыру мен жүргізу болып саналады. ұрыс алаңында жаралыларға алғашқы көмекті әскери тәртіп бойынша санитарлар, сондай-ақ өзіне өзі немесе бір-біріне көмек көрсету жолымен жүргізеді. батальондардағы медициналық пункттерде дәрігерге дейінгі, полкта дәрігерлік, дивизияда кәсіби дәрігерлік медициналық көмек көрсетіледі.